Goude dizalchidigezh India, e miz Eost 1947, eo staget Bengaluru ouzh Stad Mysore. Kresk al labour er gennad foran a laka kalzik a Gannadiz diwar ar maez da zont da chom e kêr. Dont a ra tud eus norzh Stad Karnataka hag eus distrig Kodagu, er mervent. E 1961 ez eus 1.207.000 a dud o chom e Bengaluru. Goude-se eo tro an embregerezhioù arbennikaet war dachenn ar chirri-tredan da ziorren. Digoret eo al labouradeg MICO (Motor Industries Company) da skouer, ur skourr eus ar bennembregerez Bosch, a-benn aozañ boujiennoù.